Կողբում առանձնակի ուշադրություն է դարձվում մարզամշակութային կյանքին և երիտասարդությանը հուզող հարցերին՝ չնայած սոցիալական շատ խնդիրների: Գյուղում կարող են և հպարտանում են շատ հանրահայտ կողբեցիների անուններով, ովքեր երկրի կառուցման, կառավարման, պաշտպանության, մշակույթի և զարգացման գործում իրենց ավանդն ու դիրքն ունեն: Մեծ է հարգանքը Հայրենական Մեծ պատերազմի հերոս Ջահան Կարախանյանի հանդեպ, ինչպես նաև բոլոր նրանց հիշատակի, ովքեր իրենց կյանքը չեն խնայել հանուն հայրենիքի: